Document ID: 31997R2191

Uredba Sveta (ESPJ, EGS, Euratom) št. 2191/97
z dne 30. oktobra 1997
o spremembi Uredbe (Euratom, ESPJ, EGS) št. 549/69 o določitvi kategorij uradnikov in drugih uslužbencev Evropskih skupnosti, za katere se uporabljajo določbe člena 12, drugega odstavka člena 13 in člena 14 Protokola o privilegijih in imunitetah Skupnosti
SVET EVROPSKE UNIJE JE
ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti prvega odstavka člena 28 Pogodbe,
ob upoštevanju Protokola o privilegijih in imunitetah Evropskih skupnostih in zlasti členov 16 in 22 Protokola,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Sodišča [2],
ob upoštevanju mnenja Računskega sodišča [3],
ker je treba spremeniti Uredbo (Euratom, ESPJ, EGS) št. 549/69 [4], s čimer se zagotovi upoštevanje naslednjih uredb:
- Uredbe Sveta (Euratom, ESPJ, EGS) št. 2274/87 z dne 23. julija 1987 o uvedbi posebnih ukrepov za prenehanje dela začasnih uslužbencev Evropskih skupnosti [5],
- Uredbe Sveta (EGS) št. 1857/89 z dne 21. junija 1989 o uvedbi posebnih in začasnih ukrepov za prenehanje dela uradnikov Evropskih skupnosti [6],
- Uredbe Sveta (ES, Euratom, ESPJ) št. 2688/95 z dne 17. novembra 1995 o uvedbi posebnih ukrepov za prenehanje dela uradnikov Evropskih skupnosti zaradi pristopa Avstrije, Finske in Švedske [7],
- Uredbe Sveta (ES, Euratom, ESPJ) št. 2689/95 z dne 17. novembra 1995 o uvedbi posebnih ukrepov za prenehanje dela začasnih uslužbencev Evropskih skupnosti zaradi pristopa Avstrije, Finske in Švedske [8],
SPREJEL NASLEDNJO UREDBO:
Člen 1
"(l) prejemniki nadomestila zaradi dokončnega prenehanja zaposlitve iz člena 4 Uredbe (Euratom, ESPJ, EGS) št. 2274/87 [9],
(m) prejemniki nadomestila zaradi dokončnega prenehanja zaposlitve iz člena 3 Uredbe (EGS) št. 1857/89 [10],
(n) prejemniki nadomestila zaradi dokončnega prenehanja zaposlitve iz člena 4 Uredbe (ES, Euratom, ESPJ) št. 2688/95 [11],
(o) prejemniki nadomestila zaradi dokončnega prenehanja zaposlitve iz člena 4 Uredbe (ES, Euratom, ESPJ) št. 2689/95 [12],"
Člen 2
Ta uredba začne veljati dan po objavi v Uradnem listu Evropskih skupnosti.
Posamezne alinee se uporabljajo z dnem, ko začnejo veljati posamezne, v členu 1 navedene uredbe.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 30. oktobra 1997

Labels: 10
9
15